Ole Golija vienmēr saka:
īsts rakstnieks zina, ka ikvienam ir savs stāsts.
Kur ir tā muļķīgā lieta?
Spriežot pēc tā, ko esmu atklājusi spiegojot, es piekristu.
Nudien - ikvienam ir savs stāsts.
Ikvienam, izņemot Robinsonus.
Viņi ir tik garlaicīgi, ka pat pūkas, kas sakrājas nabā, šķiet aizraujošākas.
Ko tu šodien nopirki, Robinsones kundze?
Spalvu putekļu slotiņu, Robinsona kungs.
Putekļu slaucīšanai?
Nu, jā. Putekļu slaucīšanai, Robinsona kungs.
Tas ir kā vērot, kā žūst krāsa.
Es zināju, ka galu galā noskaidrošu,
ka viņi ir Krievijas spiegi vai citplanētieši no Marsa.
Tomēr "galu gals" nepienāca.
Viņi pārceļas?
Ja Robinsoni aizbrauktu, pirms biju atšifrējusi viņu stāstu,
kā gan es varētu sevi saukt par īstu rakstnieci?
Harieta, pasteidzies! Mēs nokavēsim viesības.
Vai Robinsonu garlaicīgums bija tikai viltīga maskēšanās?
Bija tikai viena iespēja to noskaidrot.
Man pašai vajadzēja viltīgi nomaskēties.
Rokā ir!
Es tik gribu būt Tu tik gribi būt
Mēs tik gribam būt
Un es kļūšu par to, kas gribu būt
Pati noteikšu
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
"MANAS VIESĪBAS - JA GRIBĒŠU, SPIEGOŠU"
PAMATĀ - LUĪZAS FICJŪ GRĀMATA
Vai tik tie nav Velši.
Ienāciet!
Harieta?
Kleitā?
Tavu brīnumu!
Parasti es šādu tērpu nevilktu ne sitama.
Taču cilvēki ir daudz runātīgāki,
ja domā, ka esmu rātna meitene, nevis ziņkārīga spiedze.
Pinkij, paņem Velšu mēteļus un tad aizved Harietu uz bērnu ballīti!
Izklaidējieties!
Nē. Drausmīgā bērnu ballīte.
Klasisks pieaugušo gājiens, kas pārvelk krustu spiegošanai.
Tagad, kad esi šeit, ballīte tiešām var sākties.
Biju sastādījusi Robinsonu iespējamo slepeno identitāšu sarakstu.
Starptautiski mākslas zagļi.
Ceļotāji laikā.
Pākšu cilvēki?
Lai kāds būtu viņu stāsts, man bija tikai pāris stundu, lai to noskaidrotu.
Vai Robinsoni jau ir klāt?
Jā. Man vajadzēja atnest viņu mēteļus.
Vaithedas kundze viņus ielūdza katru gadu. Šķiet, ka viņai viņu bija žēl.
Es tevi gaidīju, lai ko parādītu. Tas ir tiešām super duper.
Super duper?
Jā, super duper.
Protams, kāpēc ne?
Misijas pirmais solis:
aizlaisties no Pinkija Vaitheda, izmantojot sen pārbaudītu paņēmienu.
Pinkij, kur ir labierīcības?
Tālāk pa gaiteni un pa kreisi. Es tevi te pagaidīšu.
Un viņa uzkāpa uz bumbiņām.
Iedomājies?
Tu taču zini, ka es nekad...
Bērns pieaugušo ballītē ir ideāls spiegs.
Pieaugušie atklāj visu ko, domādami, ka bērni nedzird.
Dzirdēji par Mortimeru?
Viņa sieva 20 gadus domāja, ka viņam ir biezi mati.
Žvīks, un putns norāva to parūku no viņa plikā paura.
Vai putnus pievilina mākslīgie mati vai jebkādi mati?
Lai nu kā - ejot ārā, biežāk jāvalkā cepure.
Redzēt tik daudz pieaugušo sugu viņu dabiskajā dzīvotnē
bija gluži kā skatīties dokumentālo filmu par dabu.
Ja būsim ļoti, ļoti klusi, varbūt ieraudzīsim reto ragabriļļu tarkšķi.
Pērciet akcijas, akcijas, akcijas, akcijas!
Pa kreisi manīsiet Vitersa kungu.
Kautrīgu radījumu, kas tikai nesen saņēmies atstāt savu ligzdu.
Paskatieties pa labi, un ieraudzīsiet viltīgo Plameres kundzi uzklūpam upurim.
Saki, vai neesi domājusi, ka varētu ietērpt savu suni kombinezonā?
Tie tagad ir modē.
Paļaujoties uz saviem instinktiem,
neparastā cepurlentes dāma metas bēgt.
Vai varu atzīmēt "varbūt"?
Bet kur bija Robinsoni?
Es zinu, ka viņi kaut kur slapstījās šajos viesību džungļos.
Neuztraucies, Kerola! Visiem tavs tunča sautējums garšo.
Nu, nav jau nekādas sacensības.
Jau gadiem mana mamma un Vaithedas kundze
cīnās par Aperīstsaidas sautējuma karalienes titulu.
Skaties, vai kur nemanīsi Sīmoru "tīri tā neko" Gasko.
To komiķi? Vai tad viņš nebūs tavā varietē raidījumā?
Jā, ja beidzot parakstīs līgumu.
Domāju - pēc uzkodām un saviesīgām sarunām
es dabūšu viņa parakstiņu uz punktotās līnijas.
Izskatās garšīgi.
Nolikšu to šeit, blakus savam tītara ragū.
Cik jauki, ka ir gan tāds, gan tāds - restorāna līmeņa un mājas gaumē.
Kurš ēdīs manu sautējumu, ja var dabūt viņas ragū?
Esmu režisors, tāpēc režisēšu cilvēku plūsmu pie tava sautējuma.
Gaismas, kamera, filmējam, mīļais.
Tā, Gasko. Kur tu esi?
Tā, Robinsoni. Kur jūs esat?
Robinsones kundze, mēs esam viesībās.
Pilnīgi noteikti, Robinsona kungs. Viesībās.
Sveiki! Prieks jūs redzēt.
Vai jūs gribētu uzspēlēt ar mums šarādes?
Piedod, vecīt. Varbūt vēlāk.
Pieaugušo valodā "varbūt vēlāk" nozīmē "nekad".
Tad nu gan ballīte! Kur mūzika?
Ieslēdz uz skaļāko, un es sākšu kongas virteni.
Kur viņi palika?
Skaties, kur ej, mazā!
Es ļoti atvainojos.
Vai jums patīk mana jaunā kleita?
Tā ir burvīga.
Liels paldies.
Atvainojiet par traucējumu, bet vai neesat redzējusi Robinsonus?
Diemžēl ne, mīlulīt. Bet, ja redzēšu, es tev pateikšu.
Jūs esat tik ārkārtīgi laipna.
Atvaino!
Robinsonu slepeno identitāšu saraksts.
Te tu esi.
Vai apmaldījies pa ceļam uz labierīcībām? Man tā gadās bieži.
Trūmen, nē! Ne jau uz bufetes galdu.
Atgriezies!
Trūmen! Nu gan tev būs nepatikšanas.
Tas nebija labi.
Ja Robinsona kungs atrastu manu slepeno sarakstu, viņš zinātu, ka tas ir mans,
jo uz piezīmju lapiņas bija rakstīts - "No Harietas M. Velšas rakstāmgalda".
Te tu esi.
Kāpēc pavadi laiku ar garlaicīgajiem pieaugušajiem,
ja vari izklaidēties jautrajā, jautrajā, jautrajā bērnu ballītē?
Ja esat bijuši spiesti uzturēties bērnu istabā,
tad zināt, ka tā ir bezcerīga vieta...
kur lielajiem bērniem ir atņemtas visas privilēģijas...
Domā, mans televizors pēc manis ilgojas?
...un īstie šīs dīvainās un mežonīgās pasaules valdnieki ir mazie bērni.
Tas ir kā traku knēveļu salidojums.
Dod, dod, dod!
Augļu punšu? Ups!
Es saslaucīšu.
Man jātiek no šejienes prom.
Sveika, Harieta! Man ļoti patīk tava kleita.
Vismaz vienai no mums patīk.
Kas jauns pa amatieru radio?
Ar ārpuszemes būtnēm kontakta vēl nav,
taču esmu iemācījies, kā turciski ir "sveiki" - merhaba.
Skaidrs.
Man jāiet, Pinkij.
Vai negribi izmēģināt, kā darbojas mans radio?
Es pats to uzbūvēju no detaļu komplekta.
Varbūt vēlāk.
Nu taču, pamēģini!
Mēs ar tevi taču vienmēr esam uz viena viļņa.
Jūsu zināšanai: mēs ar Pinkiju nekad neesam bijuši uz viena viļņa.
Viņš visādā ziņā ir jauks puisis, bet mums nav nekā kopīga.
Džonatan, nē.
Spriegums var izraisīt īssavienojumu radio.
Kamēr Pinkijs bija aizņemts, bija īstais brīdis bēgt.
Ups! Es saslaucīšu.
Ja jautāsiet man, es domāju, ka tunča sautējums tā vien skatās uz jums.
Slikts Trūmens.
Esmu veģetāriete.
Vai tik tas nav Sīmors "tīri tā neko" Gasko.
Prieks, ka varējāt ierasties.
Sīmor, vai varat... jūs jau zināt.
Tīri tā neko!
Sīmor?
Velšij! Kā klājas, draudziņ?
Dzirdēju, ka tu varētu ierasties. Tāpēc paņēmu līdzi tavu līgumu.
Tikai vajag tavu autogrāfu, un būsim gatavi šovam.
Rāmāk! Visam savs laiks, Velšij!
Saki, kurš no šiem ir ar tītaru un kurš ar tunci?
Tas ir ar tītaru.
Vai teicu, ka ar tītaru ir tas? Gribēju teikt, ka šis.
Daudz netrūka. Man ir alerģija pret tunci. Viens kumoss, un mans vēders apvainotos,
ja saproti, ko domāju.
Laikam saprotu.
Sveiks, Bobij B., veco zēn! Kā sviežas?
Šis ir tīri tā neko!
Tas ir tikai prototips, bet pagaidām es varu kontrolēt apgaismojumu...
un radio.
Konga, konga, konga Konga, konga, konga
Dženeta, es negribu dejot kongu.
Vai varbūt gribu.
Pinkij, vai ar šo verķi var pagriezt skaļāk mūziku viesistabā?
Jā. Bet prātīgi, jo var uzgriezt ļoti...
Skaļi!
Jā!
Kongas deja!
Konga, konga, konga Konga, konga, konga
Hei, bērni! Kurš grib dejot kongu?
Nē, bērni! Palieciet savā istabā!
Nāciet un uzēdiet tunča sautējumu!
Tādai izdevībai nedrīkst ļaut aizpeldēt.
Konga, konga, konga Konga, konga, konga
Apstājieties!
Konga, konga, konga Konga, konga, konga
Tūlīt atgriezīšos. Man jāparunā ar Sīmoru.
Hei, Sīmor!
Kas man jādara, lai tu to līgumu parakstītu?
Es tev pateikšu, Velšij.
Lai tava sieva man kādu dienu pagatavo sautējumu,
un es to parakstīšu tūlīt pat.
Sarunāts.
Vai es dzirdēju, ka kāds slavēja manu tunča sautējumu?
Tunča?
Jauna kongas virtene!
Konga, konga, konga Konga, konga, konga
Šīs ir pieaugušo viesības!
Konga, konga, konga Da, da, da, da, da, da
Da, da, da, da, da, da
Dejosim kongu!
Pinkij!
No tās kongas dejas man kļūst pārāk karsti, Robinsones kundze.
Vai varu paņemt jūsu žaketi?
Paldies.
Es tev palīdzēšu, Pinkij.
Jā!
Konga, konga, konga Konga, konga, konga
Harieta, garderobes telpā ir savi noteikumi.
Nedrīkst rakņāties pa citu cilvēku kabatām.
Šī ir ārkārtēja situācija.
Voilà!
Vai šī ir garderobes istaba, Robinsones kundze?
Jā, Robinsona kungs.
Kāpēc kleitām nav kabatu?
Vai kāds, lūdzu, var man to paskaidrot?
Vai tā ir mana žakete, Robinsones kundze?
Tā ir tava žakete, Robinsona kungs.
Domāju, ka mums tagad jādodas prom, Robinsones kundze.
Piekrītu, Robinsona kungs.
Ko? Kā gan jums varēja ienākt prātā doties prom,
kamēr neesat uzspēlējuši šarādes ar mani un manu draugu?
Beidzot.
Es ierados viesībās, lai atklātu Robinsonu īsto stāstu.
Ja tas nozīmēja spēlēt šarādes - nu, laba spiedze nekad nepadodas.
Vai dosiet mums mirkli laika?
Pinkij, vai pievienosies man aiz...
Nu, kāds ir mūsu uzdevums?
Vai esi ievērojis, cik Robinsoni ir garlaicīgi?
Kā lifta mūzika.
Tā es vienmēr saku.
Protams. Uz viena viļņa.
Jā. Domāju, ka tas ir tikai aizsegs, lai slēptu viņu slepenās identitātes.
Paskaties!
"Pākšu cilvēki"?
Zini, kad parasti cilvēki tiek aizstāti ar citplanētiešiem, kas aug milzu pākstīs.
Pākšu cilvēki.
Pinkij, lejā!
Man ir plāns.
Iedosim šos vārdus Robinsoniem, lai viņi tos attēlo šarādēs.
Tiklīdz redzēsim, ka viņi noraustās, saraujas vai uzvedas kā augi...
Mēs zināsim, kāds ir viņu stāsts.
Vai jūs tur aizmugurē esat gatavi?
Gatavi.
Lūk, jūsu vārdi.
Un jūsu vārdi ir šeit. Sāciet jūs!
Divi vārdi.
Pirmais vārds.
Čuksti. Tenkas. Slepens.
Divi vārdi.
Slepenais aģents.
Teicami, Robinsones kundze.
Vai redzi ko dīvainu?
Nē.
Zilonis.
Pākšu cilvēki.
Vientuļais... Vientuļais reindžers!
Lielisks minējums.
Lieliskas norādes.
Starptautisks.
Māksla.
Laupītāji?
Zagļi! Starptautiski mākslas zagļi.
Bija dīvaini redzēt, ka Robinsoni pēkšņi ir jautri.
It kā šarādes būtu atbrīvojušas lielu, garlaicīgu laukakmeni, kas viņus nospieda.
Vai ko redzi?
Pagaidi! Viņi salūzīs.
Ko tik cilvēks nedara mīlestības dēļ.
Vai redzi to pašu, ko es?
Viens vārds, trīs zilbes.
Pacenties, Robinsona kungs.
Ja atminēsim šo, mēs būsim Visuma čempioni.
Visuma?
Šis vārds ir ļoti grūts, Robinsones kundze.
Kurš vārds tas ir?
Es nezinu.
Ir tikai viens veids, kā to noskaidrot.
Atver jaunu spārnu?
Nē, Trūmen! Ne jau cilvēku ēdienu.
Uzmanīgāk!
Atbilde!
Sautējums!
Trūmen!
Slikts Trūmens. Slikts.
Uzmini, kurš uzvarēja sautējuma konkursā?
Tas jau nav nekāds konkurss.
Es uzvarēju, Pegija Vaitheda!
Labi, tas ir konkurss.
Un neuztraucies, mīļais. Mājās varēsi uzēst vēl.
Vēl?
Man žēl, Robinsones kundze.
Izskatās, ka jūs, bērni, šovakar esat lielie uzvarētāji.
Uzvarēja labākā komanda.
Jums abiem ļoti labi saskan.
Lieliski saskan.
Ko lai sakām. Uz viena...
Viļņa.
Paldies par spēli.
Pirms satikām jūs,
mums likās, ka šeit visi ir mazliet, jūs jau zināt...
Garlaicīgi.
Laiks doties, Robinsones kundze.
Rīt mums priekšā garš ceļojums.
Uz kurieni dosieties?
Uz turieni, no kurienes ieradāmies.
Tālu, tālu prom nekurienes vidū.
Izklausās tālu.
No šejienes - praktiski gaismas gadu attālumā.
Bija jauki ar jums iepazīties.
Man tāpat. Laimīgu ceļu!
Atā, atā! Negribētu būt jūsu vietā.
- Kāpēc tu negribētu būt mūsu vietā? - Tikai smieklīgs izteiciens.
Turklāt ar atskaņām.
Jā, tāpat kā super duper.
Nu, ko tu tagad gribi darīt?
Varbūt parādi man to superīgi duperīgo amatieru radio, ko uzbūvēji?
Nē. Man ir labāka doma.
Harieta!
Varbūt es neuzzināju Robinsonu slepeno stāstu.
Bet tas nenozīmē, ka esmu slikta rakstniece.
Galu galā, es atradu stāstu, kas man patika vēl labāk.
Stāstu par to, kā es iepazīstu Pinkiju.
Un mēs bijām tikai pirmajā nodaļā.
Kas zina, ar ko tas viss beigsies?
Kāda ir tava mīļākā smarža?
Ietve pēc lietus.
Mana arī.
Pagaidi līdz nākamajam gadam, Kerola Velša.
"Marsieši"?
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es pūlos darīt labu Savā apkaimē
Es smaidu jauki
Un cenšos taisnību teikt
Es tik gribu būt Tu tik gribi būt
Mēs tik gribam būt
Es negribu, ka Tu negribi, ka
Mēs negribam, ka mums norāda, ko darīt
Un es kļūšu par to, kas gribu būt
Pati noteikšu
Es tik gribu būt Tu tik gribi būt
Mēs tik gribam būt
Nē, es negriezīšu matus
Un vilkšu to, kas
Man patīk, ja varu būt es pati
Es negribu, ka Tu negribi, ka
Mēs negribam, ka mums norāda, ko darīt
Tulkojusi Aija Apse